section_heading: Župa Kornica
paragraph_text: Spominje se prigodom posjeta biskupa Marijana Maravića 1648. godine koji se razbolio u Modriči i Tramošnici, a kad je ozdravio ponovno je krenuo po biskupiji pa je 19. srpnja 1649. došao u župu „Corenita” (Kornica), a odavde je otišao u „Baricki”, župu Brčko. Poslije ovoga došao je u župu Bijela i opet 23. srpnja 1649. u Tremošnicu za koju ovaj put piše da pripada samostanu u Gradovrhu, ali zapravo je pripadala samostanu u Modriči.